# Drinske mučenice

### Izvor: Wikipedija

Drinske mučenice († obala Drine kod Goražda, 15. prosinca 1941.) - djevice i mučenice, časne sestre Družbe kćeri Božje ljubavi

Časne sestre Kćeri Božje ljubavi došle su u Sarajevo na poziv nadbiskupa dr. Josipa Stadlera 1882. Poslala ih je utemeljiteljica reda Franziska Lechner. Otvorile su na Palama kod Sarajeva, samostan „Marijin dom” 1911. Držale su osnovnu školu i pomagale susjedima bez obzira na vjeru i narodnost. Ratne 1941. godine, u samostanu na Palama bile su:

- predstojnica s. Jula Ivanišević, (Hrvatica, Godinjak, Staro Petrovo Selo, * 25. studenog 1893.),
- s. Berchmanna Leidenix, (Austrijanka, Enzerdorf, * 28. studenog 1865.),
- s. Krizina Bojanc, (Slovenka, Zbure, Šamrjeta, * 14. svibnja 1885.),
- s. Antonija Fabjan (Slovenka, Malo Lipje, Hinje, * 23. siječnja 1907.),
- s. Bernardeta Banja (Hrvatica mađarskog porijekla, Veliki Grđevac kraj Bjelovara, * 17. lipnja 1912.)

Njegovale su bolesnike, pekle su kruh djeci državnog Dječjeg doma te pomagale siromahe i prosjake s Romanije. Četnici su 11. prosinca 1914. opkolili „Marijin dom”, opljačkali ga i odveli u zarobljeništvo sve redovnice i još neke druge zarobljenike. Vodili su ih po snijegu uz preslušavanja i ispitivanja do Carevih voda i Sjetline. Tamo je s. Berchmanna, shrvana od puta ostala i kasnije ubijena 23. prosinca 1941. Ostale četiri časne sestre odvedene su do Goražda, gdje su stigle 15. prosinca 1941. Smještene su u vojarnu na katu. Vojarnom je zapovijedao major Jezdimir Dangić. Četnici su u pijanom stanju po noći provalili u sobe. Časne sestre su skočile kroz prozor, nakon čega su ubijene i bačene u rijeku Drinu. Tih dana, bačeno je u Drinu oko 8000 ljudi. Prvi koji je zapisao zločine, bio je slovenski svećenik, Franjo Ksaver Meško, koji se tih dana nalazio na Palama. Napisano je više knjiga i članaka o tome. Pokrenut je službeni postupak 1999., da se Drinske mučenice proglase blaženima.

Dobavljeno iz "http://hr.wikipedia.org../../../d/r/i/Drinske_mu%C4%8Denice.html"

Kategorije: Katoličanstvo u BiH | Jugoslavija u Drugom svjetskom ratu

##### Views

- Članak
- Razgovor
- Trenutna inačica

##### Traži